**ΤΑ ΣΗΜΕΙΑ ΣΤΙΞΗΣ**

* **ΕΙΣΑΓΩΓΙΚΑ**

1. Αυτούσια απόδοση των λόγων κάποιου προσώπου
2. Τίτλοι βιβλίων, ποιημάτων κτλ.
3. Λέξεις με μεταφορική σημασία
4. Νεολογισμοί (<<νυχτοκάματο>>)
5. Λέξεις ή φράσεις σε καθαρεύουσα ή λόγια γλώσσα
6. Για να εκφραστεί αμφισβήτηση- ειρωνεία (οι <<πολιτισμένες χώρες>>) **ΕΜΜΕΣΟ ΣΧΟΛΙΟ**
7. Για να δοθεί έμφαση στην έννοια που βρίσκεται εντός εισαγωγικών
8. Για ειδικό λεξιλόγιο
9. Στην αρχή και το τέλος των παραθεμάτων

* **ΑΝΩ ΤΕΛΕΙΑ**

1. Στο τέλος μιας ημιπεριόδου της οποίας το νόημα δεν έχει ολοκληρωθεί αλλά θα συμπληρωθεί από την επόμενη ημιπερίοδο.
2. Ανάμεσα σε δύο φράσεις που είναι αντίθετες μεταξύ τους

* **ΑΝΩ ΚΑΙ ΚΑΤΩ ΤΕΛΕΊΑ :**

1. Πριν από τον ευθύ λόγο που τίθεται σε εισαγωγικά
2. Πριν την παράθεση όρων
3. Για επεξήγηση όρου που προηγείται

* **ΑΠΟΣΙΩΠΗΤΙΚΑ …**

1. Για να αποσιωπήσουμε κάτι που δεν θέλουμε να αναφέρουμε
2. Για να δηλωθεί συγκίνηση, ειρωνεία, δισταγμός και απειλή.
3. Για να προκληθεί προβληματισμός στον αναγνώστη
4. Για να παραλειφθούν όροι που εύκολα εννοούνται

* **ΠΑΡΕΝΘΕΣΗ ( )**

1. **Ε**πεξηγεί, διασαφηνίζει, διευκρινίζει, συμπληρώνει τον όρο ή τη φράση που προηγείται
2. Περικλείει ένα σχόλιο του συγγραφέα, το οποίο όμως είναι επουσιώδες.
3. Όσα περικλείονται στην παρένθεση δεν αποτελούν αναγκαίο συμπλήρωμα του νοήματος γι΄ αυτό και μπορούν να παραλειφθούν.
4. Ο λόγος αποκτά ποικιλία και προφορικότητα
5. Μπορεί να περικλείει μια παραπομπή

* **ΘΑΥΜΑΣΤΙΚΟ**

1. Μπορεί να δηλώσει: θαυμασμό, έκπληξη, χαρά, ενθουσιασμό, ειρωνεία, αμφισβήτηση, ενθάρρυνση, έντονη προτροπή, αποδοκιμασία
2. Πρόκειται για ένα σχολιαστικό σημείο στίξης

* **ΕΡΩΤΗΜΑΤΙΚΟ;**

1. Εκφράζει απορία στο τέλος ερωτηματικών προτάσεων
2. Χρήση σε ρητορικές ερωτήσεις
3. Εκφράζει προβληματισμό
4. Μέσα σε παρένθεση (;)εκφράζει ειρωνεία – αμφιβολία- δυσπιστία

* **ΔΙΠΛΗ ΠΑΥΛΑ - -**

1. Επεξηγεί ή συμπληρώνει αυτό που προηγείται και όσα περικλείονται σε διπλή παύλα θωρούνται απαραίτητα για το νόημα γι’ αυτό και δεν παραλείπονται.

* **ΟΙ ΡΗΤΟΡΙΚΕΣ ΕΡΩΤΗΣΕΙΣ**

1. Δίνουν έμφαση και προβάλλουν ιδιαίτερα αυτά που θέλει να τονίσει περισσότερο ο συγγραφέας.
2. Κάνουν συμμέτοχο τον δέκτη στους προβληματισμούς του συγγραφέα. Προκαλούν ανησυχία και διεγείρουν τον προβληματισμό.
3. Ωθούν τον δέκτη στον εσωτερικό διάλογο, στην αυτοκριτική, στην κατανόηση των ευθυνών που του αναλογούν.
4. Δημιουργούν κλίμα αμεσότητας και οικειότητας, δίνουν την αίσθηση του διαλόγου για τον αναγνώστη ή τον ακροατή **(θεατρικότητα).**
5. Εστιάζουν την προσοχή, κεντρίζουν το ενδιαφέρον του δέκτη σ’ ένα συγκεκριμένο γεγονός θέμα, γιατί λειτουργούν εμφαντικά.
6. Προσδίδουν ειρωνικό τόνο στον λόγο του συγγραφέα.
7. Αίρουν τη μονοτονία που επιφέρει η δεοντολογική διατύπωση, λειτουργούν ως συμπέρασμα και φανερώνουν άμεσα ή έμμεσα τη θέση του συγγραφέα.
8. Κάποιες φορές ενδέχεται να υποδηλώνεται η άγνοια, η αμηχανία του συγγραφέα σχετικά με το θέμα.
9. Ειδικότερα: Όταν τοποθετούνται στην αρχή του κειμένου: – Προβληματίζουν τον αναγνώστη, προσελκύουν το ενδιαφέρον και την προσοχή του, κινητοποιούν τη σκέψη του. Εισάγουν κατευθείαν στο θέμα, αν είναι εύστοχα. Δίνουν αμεσότητα και ζωντάνια στον λόγο, καθώς δίνεται η αίσθηση διαλόγου (ερώτηση απάντηση). Διευκολύνουν τον συγγραφέα να επικοινωνήσει με τον αναγνώστη. Όταν τοποθετούνται στη μέση του κειμένου: – Συνδέουν δύο διαφορετικές νοηματικές ενότητες ή εισάγουν ένα νέο θέμα. Εισάγουν στο θέμα μιας ενότητας. Όταν τοποθετούνται στο τέλος του κειμένου: – Επιτυγχάνουν και καλύτερο αποτέλεσμα, γιατί απασχολούν για περισσότερο χρόνο τον δέκτη, εφόσον είναι η τελευταία εντύπωση και εικόνα που του δημιουργείται, μιας και τα ερωτήματα αυτά συμπυκνώνουν όλες τις ιδέες του κύριου μέρους.